George Walker (sjakkspiller)

George Walker (1803–1879) var en engelsk sjakkmester og forfatter.

 Liv og virke 
Walker var sønn av en bokhandler i London. De to drev et musikkforlag sammen fram til farens død i 1847, deretter ble Walker aksjetrader på London Stock Exchange.

Etter Alexander McDonnells død, ble Walker i noen år regnet som Londons beste sjakkspiller. I 1839 var han i Paris og spilte en kort match mot Boncourt på Café de la Régence. Matchen endte med et 1:2-tap for Walker.Jerry Spinrad: sjakkpartier , vuse.vanderbilt.edu. I 1845 spilte han to telegrafipartier på lag med Henry Thomas Buckle, William Davies Evans, George Perigal og William Josiah Tuckett mot Howard Staunton og Hugh Alexander Kennedy i Portsmouth. Londonlaget til Walker vant ett parti, mens ett endte med remis.Jeremy Spinrad: The telegraph, the velocide, and the Bristol sloth (PDF-fil; 427 kB) I 1846 vant Walker en match i London mot Daniel Harrwitz (7:5).Chessmetrics 

Walker grunnla sjakklubbene Westminster Chess Club i 1831 og St. George’s Chess Club  i 1843. Fra 1835 til 1873 hadde Walker en sjakkspalte i søndagsavisa Bell’s Life. Han brukte denne spalten til å propagere for sjakkturneringen i London 1851, verdens første internasjonale sjakkturnering. I perioden 1837–1838 ga han ut det første engelske sjakktidsskriftet, The Philidorian.

Walker var venn av Louis-Charles Mahé de La Bourdonnais og William Davies Evans, og støttet dem finansielt.

Walkers Chess Studies (London, 1844)Books and Writers – Chess Books 1749–1875   inneholder over 1000 partier fra perioden 1780 til 1844, og var tidens mest omfangsrike samling sjakkpartier. Howard Staunton kritiserte samlingen for det han mente var brudd på  opphavsretter.Edward Winter: Copyright on chess games

Over 80 av Walkers sjakk-komposisjoner er kjent, nesten alle har bakgrunn i praktisk spill. Sluttspillstudiene hans var viktige bidrag til utviklingen av sluttspillteorien.

Løsning:
1. Td4-d8+ Tf8xd8
2. Da5xd8+ Ka8-b7
3. Ta4-b4+ Kb7-c6
4. Tb4-b6+ Kc6-c5
5. Dd8-d4 matt

 Verk av George Walker 
 The Celebrated Analysis of A D Philidor (London, 1832)
 The Art of Chess-Play: A New Treatise on the Game of Chess (London, 1832)
 A Selection of Games at Chess played by Philidor (London, 1835)
 Chess Made Easy (London, 1836)
 Chess Studies (London, 1844)

 Referanser 

 Eksterne lenker 

 Noen sjakkproblemer av George Walker på  Schwalbe, den tyske foreningen for problemsjakk


Kategori:Britiske sjakkspillere
Kategori:Sjakkforfattere
Kategori:Personer fra London